stanford-oval/wikipedia huggingface dataset:
מבחן נהיגה עיוני

טופס מבחן נהיגה עיוני, 2012
מבחן נהיגה עיוני (נפוץ גם בכינוי מבחן תאוריה, שמקורו בשם המבחן באנגלית: "Theory test") הוא המבחן העיוני של לומד נהיגה בישראל. למבחן זה ניתן לגשת מגיל 15 ו-6 חודשים והוא בודק את שליטת התלמיד בחוקים ובתקנות העוסקים בנהיגה ובעקרונות תפעול הרכב, ובכלל זה תמרורים, תפעול מנוע הרכב, תפעול פנים הרכב, נהיגה נכונה ובטוחה בכבישים ועוד.
הלימוד מתבצע בדרך כלל באופן עצמאי, בעזרת חומרי לימוד (ספרים, חוברות, אתרי אינטרנט ועוד) המופצים על ידי משרד התחבורה ומו"לים פרטיים. חומרי לימוד אלה מכילים את הידע העיוני הדרוש, ותרגולים ומבחנים לדוגמה המאפשרים לאמוד את סיכויי ההצלחה במבחן האמיתי. כיום קיימים גם קורסי הכנה למבחן העיוני. לאחר שנים רבות של תפעול המבחן על ידי משרד הרישוי, עבר כל תפעול המבחן למפעילים חיצוניים, אשר מפעילים את מבחני התאוריה בכל רחבי הארץ.
שלא כמו בעבר, כיום מבחן התאוריה הוא ממוחשב, והתוצאות מתקבלות מיד בסיום הבחינה. המבחן כולל 30 שאלות שנבחרות באקראי לכל נבחן, מתוך מאגר שאלות קיים. כלומר, עשויים להיות טופסי שאלון שבהם מעט מאוד שאלות הבוחנות היכרות עם תמרורים, ובניגוד לזה, טפסים שבהם רוב השאלות דנות בנושא זה. באג במנגנון האקראיוּת שלפיו בוחר המחשב את השאלות עשוי להוביל לכך ששאלה מסוימת תופיע בבחינה יותר מפעם אחת. הנושאים המופיעים במבחן: תמרורים, תפעול מנוע כלי הרכב, תפעול פנים כלי הרכב, נהיגה בטוחה בכבישים ללא סיכון הולכי רגל ועוד.
המבחן ניתן באחת מהשפות הבאות: עברית, ערבית, אנגלית, רוסית, צרפתית וספרדית. זכאים לבחינה בעל-פה בעלי ליקוי למידה שבידם אישור מתאים, עולים חדשים שעלו לפני שלוש שנים או פחות, אשר אינם בקיאים בשפות בהן ניתן להיבחן, ואנשים בעלי בעיות בקריאה וכתיבה של השפות הללו, שבידם תצהיר מיוחד מבית המשפט. לפני שייגש למבחן נדרש הנבחן לשלם אגרה, לבצע בדיקות רפואיות ובדיקות עיניים, ולהחתים את הרופאים הבודקים על טופס הבקשה לרישיון.
במבחן ניתן לטעות לכל היותר בארבע מתוך 30 השאלות (על הנבחן לענות נכונה על 26 שאלות לפחות). מעל מספר זה של טעויות ייכשל הנבחן, וייאלץ להיבחן פעם נוספת. מספר הבחינות החוזרות לאדם אינו מוגבל, אך יש לחכות לפחות יום עד לבחינה החוזרת, ולשלם שוב עבור הזכות להיבחן. ציון "עובר" במבחן העיוני תקף לשלוש שנים מיום הבחינה, ובאם לא קיבל הנבחן רישיון נהיגה במשך אותן שלוש שנים, עליו לעבור שוב את הבחינה לצורך קבלתו.
למבחן ניגשים המעוניינים ללמוד נהיגה. בנוסף, נהג שקיבל שלילת רישיון מנהלתית, או שלא חידש את רישיון הנהיגה יותר משלוש שנים, חייב לעבור מבחן עיוני חוזר בטרם יקבל את רישיון הנהיגה.
מאז 2018 מקיים משרד החינוך אופציה להבחנות בבחינת תיאוריה בבתי הספר לתלמידי כיתות י' בתיכונים מסוימים.
ראו גם

מבחן נהיגה מעשי
הערות שוליים

↑  אישור ללימודי נהיגה, באתר כל זכות לנוער
↑  (אורכב 18.04.2012 בארכיון Wayback Machine)
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
Broken Angel

"Broken Angel" (בעברית: "מלאך שבור") הוא שיר שהוקלט על ידי הזמר האיראני-שוודי ארש, בהשתתפות הזמרת השוודית הלנה. הוא יצא לאור ב-22 בנובמבר 2010, בהוצאת חברת התקליטים האחים וורנר, כסינגל מתוך האלבום, Superman‏ (2014). את השיר הוציאו ארש והלנה כחלק מהצמד שהקימו באותה העת.
השיר הגיע למקום הראשון במצעד האיירפליי הרוסי וזכה להצלחה בין-לאומית. במרוצת השנים יוצאים לשיר עשרות רמיקסים שונים. כתוצאה מכך, הוא ממשיך לצעוד במצעדים השונים ברחבי העולם כולל במצעדים השנתיים. ברוסיה קיבל את תואר הפלטינה המחומשת.
רקע וכתיבה

השיר נכתב על ידי טוביאס בז'רהולם יוהאן, תומאס ג'י:סאן, ארש לאבאף אלכס ואריק אוהלמן רוברט והופק על ידי ארש ואוהלמן.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-60 מיליון השמעות.
וידאו קליפ

הווידאו קליפ הרשמי של השיר פורסם ב-8 ביולי 2013 והועלה לערוץ היוטיוב של ארש. נכון לפברואר 2024 עומד מונה הצפיות של הקליפ על למעלה מ-500 מיליון צפיות.
קליפים נוספים שפורסמו בערוצים שונים צברו מאות מיליוני צפיות. המצליח ביותר מתוכם צבר למעלה מ-500 מיליון צפיות.
מיקומי שיא

|   ‏‏‏  מצעדים ודירוגים (2011–2024)> מדינה |   ‏‏‏  מצעדים ודירוגים (2011–2024)> מצעד |   ‏‏‏  מצעדים ודירוגים (2011–2024)> מיקום שיא |   ‏‏‏  מצעדים ודירוגים (2011–2024)>  |
| --- | --- | --- | --- |
|  אוקראינה | טופ-היט | 7 |  |
|  אירופה | אירופה הוט 100 | 39 |  |
|  הונגריה | Rádiós Top 40 | 38 |  |
|  חבר המדינות | טופ-היט | 3 |  |
|  יוון | IFPI Greece | 12 |  |
|  רוסיה | טופ-היט | 1 |  |
|   ‏‏‏  מצעדים חודשיים (2011)> מדינה |   ‏‏‏  מצעדים חודשיים (2011)> מצעד |   ‏‏‏  מצעדים חודשיים (2011)> מיקום שיא |   ‏‏‏  מצעדים חודשיים (2011)>  |
| --- | --- | --- | --- |
|  אוקראינה | טופ-היט | 12 |  |
|  רוסיה | טופ-היט | 3 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  רוסיה | טופ-היט | 130 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  אוקראינה | טופ-היט | 59 |  |
|  רוסיה | טופ-היט | 7 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  רוסיה | טופ-היט | 174 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 22 בנובמבר 2010 | סטרימינג • הורדה דיגיטלית | האחים וורנר |  |
הערות שוליים

↑  טוביאס בז'רהולם יוהאן, תומאס ג'י:סאן, ארש לאבאף אלכס, אריק אוהלמן רוברט
1 2  Arash (Ft. Helena Josefsson) – Broken Angel, נבדק ב-2024-07-20
↑  Arash, Genius (באנגלית)
↑  Helena Josefsson, Genius (באנגלית)
↑  Top Radio Hits Russia Weekly Chart Jan 20, 2011 | TopHit - Highway To Airplay, tophit.com (באנגלית)
↑  Top Radio Hits Russia Annual Chart 2010 | TopHit - Highway To Airplay, web.archive.org, ‏2024-04-28
↑  Top Radio Hits Russia Annual Chart | ТопХит - Кратчайший путь в эфир, web.archive.org, ‏2023-03-10
↑  "Russian single certifications – Arash – Broken Angel" (in Russian). National Federation of Phonogram Producers (NFPF).
↑  Arash (Ft. Helena Josefsson) – Broken Angel, נבדק ב-2024-07-20
1 2  Broken Angel (feat. Helena), 2010-11-22, נבדק ב-2024-07-20
1 2  Arash (2013-07-08), Arash feat. Helena - Broken Angel (Official Video), נבדק ב-2024-07-20
↑  Warner Music Sweden (2010-12-17), ARASH feat Helena- Broken Angel (Official Video), נבדק ב-2024-07-20
1 2  Power House (2010-12-22), Arash - Broken Angel, נבדק ב-2024-07-20
| --- | --- |
בקרת זהויות :  MusicBrainz release group: 278c4a64-8e26-48a1-9447-d3cb6fc67acb
רוני גבריאלי

| --- | --- |
 סוג:  דמות בדיונית
 שם ספר:  רוני ותום
 תוכנית טלוויזיה:  רוני ותום
 הופעה ראשונה:  רוני ותום: החקירה הראשונה
 הופעה אחרונה:  רוני ותום: החקירה השישית
 מספר הופעות:  6
 יוצרים:  גיורא חמיצר
 גילום הדמות:  דילן דרור
 מידע
 שם אמיתי:  רוני גבריאלי
 כינויים:  רוני-רון, רונצ'ו, גבריאלי
 סטטוס:  חי
 גיל:  11-12
 גזע:  בן אדם
 מין:  זכר
 מקצוע:  בלש
 מקום מגורים:  תל אביב, ישראל
 דמויות קשורות
 משפחה:  אורנה גבריאלי (אם) שי גבריאלי (אב) יהלי גבריאלי (אח) עומרי גבריאלי (אח) סבתא רוחקה (סבתא)
 חברים:  תום בן עמוס יריב הוד נדב דגני
 אויבים:  אלכס ספקטור ירדנה אדלר חמיק חלי ליאו רוט
 
רוני גבריאלי היא דמות בדיונית מסדרת ספרי המתח והבלשות של גיורא חמיצר "רוני ותום". רוני מתואר כילד מסודר מאוד וכחבר הטוב ביותר של תום בן עמוס. הוא מתגלגל עם תום למשימות חקירות חשובות מאוד ואף מסוכנות.
מאפיינים

רוני מתואר כילד מאוד מסודר וחשדן. הוא משקיע בלימודים מאוד ובכל מבחן מקבל ציון 100. רוני אוהב לשחק כדורגל, הוא בצופים והוא בחוג שחמט. רוני מתואר כבעל שיער שחור, ומשקיע בשביל משפחתו מאוד ובלימודיו. רוני אוהב לשחק עם חבריו, נדב ויריב. מאז שהתחבר אל תום יריב צוחק עליו, אך זה לא אכפת לו. רוני לא שקרן, והוא לא מגלה אף סוד לאף אחד.
תפקיד בספרים > החקירה הראשונה

רוני דמות ראשית, ובכך הוא מופיע מהקדמתו הראשונה של הספר ועד עמודו האחרון. הספר מתחיל שרוני נכנס לחדרו, נסער. תום, הילדה החדשה הציקה לו והשפילה אותו מול כל בית הספר שלהם. רוני מבקר את תום במגוריה, אוטובוס אישי שלה, ואז הוא מבין שהיא לא רעה כל כך. הם הופכים לחברים קרובים ואז, במשחק כדורגל אחד, פיצוץ נשמע. התפוצץ הרכב חיפושית של מזכירת בית הספר. באותו הזמן שכל התלמידים בדקו מה קרה, אופניים נגנבו. רוני ותום יוצאים למשימה בלשית כדי לדעת מי גנב את האופניים ופוצץ את הרכב.
תפקיד בספרים > החקירה השנייה

בספר זה רוני מקבל תפקיד משמעותי יותר. בין ריבים עם משפחתו וחבריו, הוא מבין שמקצוע הבלשות הוא מקצוע חשוב מאוד ואף מסוכן מאוד, ובספר זה הוא היה יכול למות מספר פעמים. לאחר שתום מודיעה לו על לקוחה עשירה שרוצה אותם כזוג בלשים שיעזרו לה במשימה סודית, הוא חייב לעמוד על הרגליים ולהבין את הסיפור המסוכן ביותר ששמע בחייו. רוני ותום לבסוף מגלים שהמרשעת בסיפור היא ירדנה, האישה ששלחה אותם למשימה. הם מצליחים לסיים את משימתם: בסוף טוב.
תפקיד בספרים > החקירה השלישית

בספר זה רוני הוא דמות ראשית-ראשית, ברמה שאפילו תום לא משתתפת בו מלא. תום הולכת למתנת בת מצווה שלה, ואז מסתבכת. רוני הולך עם משפחתו לקיבוץ סבתו, ובתו של חמיק, איש קיבוצי, נראית: היא חושדת שכלבתה נחטפה בידי הנזירים ששוכנים בקיבוץ. רוני נגרר אחרי הילדה, מיקה, למשימת חקירה פעם ראשונה בלי תום. לאחר כל הגילויים שקרו, תום חוזרת במפתיע והם מנסים לסיים את החקירה אחת ולתמיד. מסתבר שאביה של הילדה, חמיק, הוא הנבל. הוא מנסה להרוג אותם בנפילת בור, אך לבסוף מיקה מצילה אותם ותום מבקשת משאלה לכבוד יום הולדתה.
תפקיד בספרים > החקירה הרביעית

בספר זה רוני ותום נכנסים יותר ויותר למצב זוגי. לאחר בילוי שלם, אביה של תום חוזר לארץ ונותן לרוני ותום מצב לפגוש את "זוגתו" החדשה בשם חלי. תום רבה עם רוני והם לא מדברים זמן ממושך. הם חוזרים לדבר לאחר שתום גילתה שחלי היא נוכלת סדרתית. לבסוף, תופסים את חלי והספר נגמר במסיבה חגיגית שעורך אביה של תום, צ'ארלי.
בסוף הספר רוני ותום נהפכים לבני זוג.
תפקיד בספרים > החקירה החמישית

בספר זה רוני ותום כבר זוג רשמי. אימו של רוני רוצה שהוא ילך למבחן גדול שיתקבל לחטיבה לבית ספר חשוב למחוננים. רוני לא אוהב את זה שתום לא איתו. תום מרגישה שפוגי כבר הרבה זמן עם קירייה, ובכך מביאה אותה לרופא כלבים רשמי בשם קותי. מסתבר שלפוגי יש גידול באזור הבטן שניתוחו עולה הרבה מאוד כסף. הוריו של רוני מסכימים לשלם על הניתוח בתנאי שתום תלמד עם רוני למבחן ויחד הם יתקבלו. תום מקבלת הצעת עבודה מדהימה על קשיש בשם ליאו רוט, שרק רוצה שהיא תשמור על מגילת העצמאות המקורית במוזיאון תל אביב ועליה תקבל יותר מ40 אלף שקל. הבעיה שזה יוצא בדיוק על היום של המבחן הגדול. תום מסכימה ורוני הולך למבחן לבדו, ומשם הכל מסתבך.
תפקיד בסדרת הטלוויזיה

בסדרת הטלוויזיה המבוססת על הספרים, דילן דרור מגלם את רוני. הסדרה מביאה משפט במשפט, מילה במילה ומקרה במקרה מתוך הספרים. נכון ל־17 בפברואר 2024 הסדרה מונה שתי עונות, המבוססות על החקירה הראשונה ועל החקירה השנייה. מתוכננת גם עונה שלישית ורביעית.
מחוזות מדגסקר

מבחינה אדמיניסטרטיבית מדגסקר מחולקת ל-23 מחוזות (faritra). השינוי האחרון בוצע ביוני 2021 כאשר פוצל מחוז פיטוווינאנו-ואטוואווי. כל מחוז מחולק לנפות.
עד שנת 2009 הייתה חלוקה זו החלוקה המנהלית המשנית של מדגסקר כאשר החלוקה הראשית של מדגסקר הייתה לשש פרובינציות(צר'). באוקטובר 2009, החלוקה המנהלית הראשית בוטלה וכול סמכויותיה עברו למחוזות וכך החלוקה למחוזות הפכה לחלוקה המנהלית הראשית.
Regions_of_Madagascar_(2021).svg
| סמל | שם | בירה | שם בשפת המקור | אוכלוסייה  נכון לשנת 2020 | שטח, קמ"ר |
| --- | --- | --- | --- | --- | --- |
| 1 | מחוז דיאנה | אנטסירננה | Diana ‏ | 939,281 | 19,266 |
| 2 | מחוז סאבה | סבמבה | Sava ‏ | 1,204,282 | 25,518 |
| 3 | מחוז איטסי | פמיארינריבו | Itasy ‏ | 954,196 | 6,993 |
| 4 | מחוז אנלמנגה | אנטננריבו | Analamanga ‏ | 3,812,126 | 16,911 |
| 5 | מחוז ואקינאנקאראטרה | אנטסיראבה | Vakinankaratra ‏ | 2,211,677 | 16,599 |
| 6 | מחוז בונגולבה | ציאורואנומנדידו | Bongolava ‏ | 712,681 | 16,688 |
| 7 | מחוז סופיה | אנצואיהו | Sofia ‏ | 1,610,222 | 50,100 |
| 8 | מחוז בואני | מאהאז'אנגה | Boeny ‏ | 978,350 | 31,046 |
| 9 | מחוז בטסיבוקה | מאהוואטנה | Betsiboka ‏ | 417,610 | 30,025 |
| 10 | מחוז מלאקו | מאינטירנו | Melaky ‏ | 330,367 | 38,852 |
| 11 | מחוז אלאוטרו-מנגורה | אמבטונדאזארקה | Alaotra-Mangoro‏ | 1,316,136 | 31,948 |
| 12 | מחוז אנצינאנאנה | טואמסינה | Atsinanana ‏ | 1,562,330 | 21,934 |
| 13 | מחוז אנלאנינפורו | פאונריבו | Analanjirofo‏ | 1,211,380 | 21,930 |
| 14 | מחוז אמורוני מניה | אמבוסיטרה | Amoron'i Mania ‏ | 889,497 | 16,141 |
| 15 | מחוז מציאטרה אמבוני | פיאנארנצוה | Matsiatra Ambony ‏ | 1,552,112 | 21,080 |
| 16 | מחוז פיטוווינאנו | מנקארה | Fitovinany ‏ | 1,435,882 | 19,605 |
| 17 | מחוז אצימו-אטסינננה | פראפאנגה | Atsimo-Atsinanana ‏ | 1,095,667 | 18,863 |
| 18 | מחוז איחובומבה | איחוסו | Ihorombe ‏ | 443,172 | 26,391 |
| 19 | מחוז מנבה | מורונדאבה | Menabe ‏ | 727,367 | 46,121 |
| 20 | מחוז אצימו-אנדרפנה | טוליארה | Atsimo-Andrefana ‏ | 1,892,024 | 66,236 |
| 21 | מחוז אנדרוי | אמברובומבה-אנדרוי | Androy ‏ | 966,708 | 19,317 |
| 22 | מחוז אנוסי | טולנרו | Anosy ‏ | 858,988 | 25,731 |
| 23 | מחוז ואטוואווי | מנאנג'אה | Vatovavy ‏ | 1,534,754 | 19,605 |
| חלוקה מנהלית של מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גבון • גאנה • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים[1] • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ "לא מוכרים" | סומלילנד • סהרה המערבית |  |
[1] חלק משטח המדינה נמצא באסיה
הערות שוליים

↑  Découpage territorial - Vatovavy fête la 23ème région, L'Express de Madagascar, ‏2023-10-20 (בצרפתית)
מופסה

| --- | --- |

מופסה בסרט "מלך האריות"
 שם סרט:  מלך האריות
 יוצרים:  איילין מגי, ג'ונתן רוברטס, לינדה וולדברטון
 גילום הדמות:  ג'יימס ארל ג'ונס, הארי שירר, קית' דיווד 
 דיבוב:  ג'יימס ארל ג'ונס
 דיבוב בשפה העברית:  אמנון מסקין (1994), יורם יוספסברג (משמר האריות), אריה צ'רנר (2019)
 מידע
 כינויים:  מלך האריות
 מקום לידה:  צוק התקווה 
 גזע:  אריה
 מין:  זכר
 מקצוע:  המלך של אדמות התקווה
 אזרחות:  צוק התקווה
 תאריך פטירה:  במהלך הסרט "מלך האריות"
 מקום פטירה:  נקיק
 סיבת המוות:  נרצח על ידי סקאר, נרמס על ידי קבוצה גדולה של גנו
 דמויות קשורות
 משפחה:  אהאדי (אב) אורו (אם) סאראבי (בת זוג) סימבה (בן) סקאר (אח) זירה (גיסה) נוקה (אחיין) ויטני (אחיינית) נלה (כלה) קיארה (נכדה) קאיון (נכד)
 חברים:  זאזו (קלאו) רפיקי (מנדריל)
 אויבים:  סקאר שנזי, בנזאי ואד. (צבועים)
 
מופסה (או מופאסה, באנגלית: Mufasa) הוא אריה בדיוני המופיע בשלושת סרטי "מלך האריות". מופסה הוא בנם של אהאדי (Ahadi) ואורו (Uru), בן זוגה של סאראבי (Sarabi), אביו של סימבה ואחיו של סקאר.
בסרט "מופאסה: מלך האריות," מופסה הוא בנם של עפיה ומסגו, בנם המאומץ של אֶשֶּׁה ואובאסי, ואחיו המאומץ של סקאר.
מופסה מתגורר בצוק התקווה ומולך על ארץ התקווה. אחיו של מופסה, סקאר, רצח אותו בתחילת הסרט, ומאז רציחתו מופיעה רוחו של מופסה במקום מופסה בסרטים. תפקידו של מופסה במלך האריות הוא דמות חכמה ואובייקטיבית, אשר משמשת דוגמה לדמויות האחרות.
הופעות > מלך האריות

מופסה הוא אריה בוגר, בעל פרווה זהובה ורעמה אדומה. כפי שנראה בסרט, מופסה הוא מלך חכם ואמיץ, המקבל כבוד רב משאר החיות. בתחילת הסרט, מופסה מולך על צוק התקווה. כאשר סימבה מעט מתבגר, מופסה אומר לבנו כי יום הוא ימלוך על צוק התקווה, כאשר מלכות מופסה תסתיים. בנוסף לכך, מופסה מלמד את בנו להיות אחראי, ומסביר כי כל היצורים החיים שייכים לגלגל החיים. כאשר זאזו, יועצו הראשי של מופסה מביא למופסה חדשות על המולה באזור הצבועים, מופסה אוסר על סימבה ללכת לאזור הצבועים.
מופסה נופל לעבר מנוסת הבהלה ואל מותו (למעלה; 1994. למטה; 2019)
אחיו הקנאי של מופסה, סקאר, מנסה להנהיג את הצבועים לבצע המולה, שמטרתה היא שמופסה וסימבה יהרגו בה. מופסה מציל את סימבה מההמולה, אך נרצח על ידי סקאר בניסיונו לברוח ממנה. סימבה חווה רגשות אשמה במותו של אביו ובורח ליערות. לקראת סופו של הסרט, מסביר רפיקי המנדריל לסימבה כי מופסה תמיד יהיה בלבו. אחרי הסברו של רפיקי, רוחו של מופסה מופיעה בשמיים ואומרת לסימבה "זכור מי אתה. אתה המלך האמיתי".
הופעות > מלך האריות 2: מלכות סימבה

תפקידו של מופסה הוא קטן והוא נחשב לדמות סמלית בהם. בתחילת סרט ההמשך, "מלך האריות 2", מופסה מופיע כאשר קיארה, בתם של סימבה ונלה מוצגת לעיני תושבי הסוואנה. במהלך הסרט, נראה סימבה מודאג מה יחשוב אביו על שיטת מלכותו.
במהלך הסרט, רפיקי המנדריל נראה מדבר עם מופסה שרוצה שקובו, בנם של סקאר וזירה, יהיה בעלה של קיארה, בתם של סימבה ונלה. בנוסף לכך, בסוף הסרט השני מופסה אומר לסימבה: "עבודה יפה בני, אני מאוד גאה בך."
הופעות > מלך האריות 3: האקונה מאטאטה

מופסה מופיע לזמן קצר, כאשר מתרחשת ילדותו של סימבה.
הופעות > מופאסה: מלך האריות

ב-2022 פורסם כי ב-2024 צפוי לצאת לאקרנים סרט בשם מופאסה: מלך האריות, שיעסוק בתקופת מלכותו של מופסה טרם אירועי כס התקווה ובאירועים שסללו את דרכו לשלטון.
הופעות > מקומות אחרים

מופסה וסימבה מופיעים בפלאשבקים של המשחק Kingdom Hearts II.
כמו כן מופסה מופיע בסדרת הטלוויזיה "משפחת סימפסון" בפרק "סיבוב ספרינגפילד" יחד עם דמות מסדרת סרטי "מלחמת הכוכבים", דארת' ויידר.
מופסה הופיע בסדרת ההנפשה של דיסני, "בית העכבר".
ביאורים

↑  באנגלית: Eshe
אגרקסקו

| --- | --- |

 נתונים כלליים
 סוג:  חברה פרטית
 מייסדים:  מועצות היצור החקלאיות, תנובה ומדינת ישראל
 תקופת הפעילות:  1956–הווה (כ־68 שנים)
 מיקום המטה:  תל אביב-יפו 
 ענפי תעשייה:  יצוא 
 מוצרים עיקריים:  שיווק ירקות, פירות ופרחים
 יו"ר:  שלומי פוגל
 מנכ"ל:  יואב שור
  
 agrexco.co.il
 
"כרמל אקופרש", אחת משתי אוניות שהופעלו על ידי אגרקסקו וביצעו חלק גדול מפעילות היצוא של החברה
סמליל קודם של החברה
אגרקסקו יצוא בע"מ היא חברה ישראלית העוסקת ביצוא תוצרת חקלאית מישראל. שוק היעד המרכזי שלה הוא אירופה אך היא פעילה גם במדינות אחרות בעולם. אגרקסקו הוקמה ב-1956 
כחברה חצי ממשלתית ובמשך 37 שנים נהנתה ממעמד מונופוליסטי בתחום היצוא החקלאי. במחצית השנייה של 2011 עברה אגרקסקו משבר חמור ובסופו נמכרה והפכה לחברה פרטית. בעקבות המשבר נמתחה, על ידי חלק מהממסד הכלכלי, ביקורת על המדינה ומוסדותיה שנמנעו מתמיכה בחברה שלממשלה היו בה אחזקות ושליטה על המינויים בה.
היסטוריה > הקמה

אגרקסקו הוקמה בשנת 1956 בעקבות החלטה להקים גוף מרכזי לטיפול בייצוא חקלאי, למעט פירות הדר, שייצואם נותר בידי המועצה לשיווק פרי הדר. מטרת החברה הותוותה כמציאת שווקים לייצוא, הזמנת התוצרת מהחקלאים, ביקורת על האיכות ושיווק בחוץ לארץ. החברה הוקמה בעקבות הגידול בייצור החקלאי בישראל והיווצרות עודפי ייצור גדולים.
היסטוריה > בעלות

בעת ייסודה, החזיקו ממשלת ישראל, תנובה והסוכנות היהודית כל אחת ב-28% ממניות החברה, וארבע מועצות הייצור: ירקות, פירות, עופות ופרחים החזיקו 4% כל אחת. בשנת 1969 יצאה הסוכנות מהחברה והוגדל הון המניות שלה, כך שהממשלה החזיקה 50%, תנובה 20%, מועצות הפירות והירקות 10% כל אחת, מועצת הפרחים 4%, מועצת החלב 4% ומועצת הבקר 2%.
במניות השליטה של החברה, שהייתה חברת היצוא החקלאי הגדולה בישראל, החזיקו עד 2011:
מדינת ישראל - 30%
תנובה - 11%
מועצות הייצור והשיווק - 59%
בנוסף, היו קיימים בחברה 11 סוגי מניות הוניות שב-97% מהן החזיקו מועצות היצור החקלאיות ותנובה.
על פי תקנון החברה היא לא הייתה אמורה לייצר רווחים לבעליה ובמידה ונוצרו רווחים, היה עליהם לכסות גירעונות או להיות מחולקים לחקלאים שתוצרתם שווקה על ידי החברה.
היסטוריה > תוכנית הפרטת החברה

ב-2002 הוחלט להביא את נושא הפרטת החברה בפני ועדת השרים לענייני הפרטה אך הנושא התעכב במשך מספר שנים. ב-2006 החל שר החקלאות שלום שמחון לקדם את תהליך ההפרטה של החברה. בדצמבר 2007 אישרה מועצת הצמחים את מתווה ההפרטה המוצע, ובעיתונות פורסם שהחברה שווה כחצי מיליארד שקלים, הגם שלא נערכה לחברה הערכת שווי. בספטמבר 2008 אישרה ועדת השרים לענייני הפרטה את מתווה ההפרטה המוצע בו אולם ההפרטה נתקעה בשל מספר סיבות ובהם: הסכם המייסדים שהקנה לתנובה עדיפות ברכישת החברה ותנובה, שנשלטה על ידי קרן אייפקס, התמהמהה בגיבוש עמדתה בנושא ההפרטה. כמו כן, הייתה התנגדות בקרב חלק מהחקלאים לכך שיצטרכו לשלם עבור חלקה של המדינה בחברה, כפי שהתבטא בנובמבר 2008 יוסטה בלייר, מנכ"ל התאחדות חקלאי ישראל: "אני חושב שבאופן מעשי אגרקסקו נמצאת בידי המגדלים. כל הכספים שהושקעו בה הם של המגדלים, וכל מה שקרה בה היה בזכות המגדלים, ולכן הממשלה לא יכולה להיתמם ולדרוש תשלום עבור יציאתה מהחברה. אם זה התנאי של הממשלה, עדיף לא להפריט את החברה."
על רקע חילוקי הדעות בנושא דרך הפרטת החברה, הודיע ב-2010 מנהלה הקודם של החברה, שלמה תירוש, על פרישתו. מחליפו היה דוד בונדי, שנדרש על ידי הממשלה לבצע תוכנית הבראה בחברה ב-2011.‏
בסוף יוני 2011 מונה לחברה מפרק מפעיל, רו"ח שלמה נס. ביולי 2011 התפטר בונדי מתפקידו. מאמצי המפרק למצוא לחברה קונה שיפעילה כעסק חי נכשלו בתחילה וב-11 בספטמבר נכנסה החברה לפירוק.
המפרק המשיך לקבל הצעות לרכישת החברה ובסופו של דבר אישר בית המשפט את הצעת אנשי העסקים גדעון ביקל וחן למדן לרכוש את החברה תמורת 17.6 מיליון ש"ח במזומן ו-24.4 מיליון ש"ח המותנים בביצועי החברה בעתיד. עיקר עסקיו של ביקל לפני רכישת אגרקסקו היו בתחום גידול ויצוא פרחים ועיסוק בנדל"ן. בנובמבר 2011 אישר הממונה על ההגבלים העסקיים את העסקה והיא יצאה אל הפועל.
היסטוריה > פעילות

בשנת 1961 הייתה החברה במקום השני בייצוא, לאחר המועצה לשיווק פרי הדר.
בשנת 1966 החלה החברה לייצא כמויות גדולות של תוצרת בדרך האוויר.
בשנים 1969-1970 היו ענפי הייצוא העיקריים של החברה: פרחים, תות שדה, ארטישוק, חסה, פלפל, אבוקדו ומלון. היצוא כלל כ-50,000 טונות ירקות, 21,000 טונות פירות ומעל 100 מיליון פרחים.
עד מכירת החברה הייתה התפלגות העסקים של אגרקסקו לפי ענפים:
ירקות – 50%
פרחים – 25%
פירות – 11%
פירות הדר - 6%
אגרקסקו מחזיקה במותג Carmel והיא ידועה באירופה בשם זה. עד מכירתה, החזיקה החברה סניפים בלונדון, פרנקפורט, רוטרדם, פריז, ציריך, וינה, מדריד, מילאנו וניו יורק. כמו כן, טיפל המשרד בישראל ביצוא למדינות נוספות כמו: רוסיה, מזרח אירופה והמזרח הרחוק.
מאז 2001 אגרקסקו משווקת תוצרת חקלאית פלסטינית בשם המותג Coral.
היסטוריה > מונופול

לאגרקסקו היה מעמד מונופוליסטי בשוק הישראלי מאחר שהחקלאים היו מחויבים לייצא את תוצרתם דרכה. בשנת 1978 דרשו גורמים במפלגה הליברלית לפתוח את היצוא החקלאי לחקלאות אך הדבר לא יצא אל הפועל בגלל התנגדות במשרד החקלאות. בשנת 1993 נפתחה הדרך גם לחברות אחרות לעסוק ביצוא חקלאי ונכון ל-2008 היו כ-120 יצואנים בענף.
בענף הפרחים, לעומת זאת, היו יצואני פרחים פרטיים. בשנת 1980 המליצה ועדה בראשות יקיר פלסנר לרכז את כל ייצוא הפרחים בידי אגרקסקו. ההמלצות נתקלו בהתנגדות של היצואנים הפרטיים. בשנת 1982 הגיעה חברת פרחי סלע להסכם שיתוף פעולה עם אגרקסקו בייצוא פרחים.
בשנת 1991 הופרט שיווק פירות הדר ואגרקסקו נכנסה לתחום.
ביקורת על התנהלות החברה

בשנת 2006 נקשר שמה של אגרקסקו בחקירה משטרתית שנערכה בעקבות טיסות של חברי הכנסת אלי אפללו ורוחמה אברהם לחו"ל במימון החברה. החשד היה שמימון הטיסות היווה שוחד שניתן לחברי הכנסת תמורת קידום ענייני אגרקסקו בוועדות הכנסת. לאחר כמעט שנתיים נסגר תיק החקירה ללא הגשת כתבי אישום ולאחר שחברי הכנסת שילמו את עלות הטיסה.
שנה לאחר מכן, מתח מבקר המדינה, מיכה לינדנשטראוס, ביקורת על התנהלות החברה בנושא מיזם בניית אניות להובלת תוצרת חקלאית ובנושא חכירתן מהאחים עופר.
מחאות נגד פעילות אגרקסקו

על רקע הסכסוך הישראלי-פלסטיני ועל רקע היותה מותג ישראלי מפורסם, עמדה אגרקסקו בשנות האלפיים במוקד מספר פעולות מחאה של תומכי העניין הפלסטיני באירופה. הפעילות באנגליה התמקדה במרכז הלוגיסטי של החברה במידלסקס.  טענתם המרכזית של המפגינים הייתה כי אגרקסקו אחראית לשני שלישים מהיצוא החקלאי של ההתנחלויות היושבות על שטח כבוש וכי לא ניתן לדעת איזה חלקים מהתוצרת המשווקת על ידי אגרקסקו באה מאזורים כבושים.
ב-2004, ביולי ובאוגוסט 2007 ובאוגוסט 2008 נכנסו פעילים של תנועות אנרכיסטיות למרכזים ולמחסנים של אגרקסקו באנגליה, כבלו את עצמם לשערים ולציוד, חיבלו ברכוש, תלו דגלי פלסטין במקום דגלי ישראל והשביתו את העבודה למשך מספר שעות.
ראו גם

מהדרין (חברה)
יכין-חק"ל